http://www.loc.gov/mods/v3 http://www.loc.gov/standards/mods/v3/mods-3-2.xsd
Μελέτη της συνάθροισης αρθρόποδων στο δάσος του Νέστου με την χρήση μηδενικών μοντέλων
Πρόγραμμα Μεταπτυχιακών Σπουδών Σπουδές στα Μαθηματικά.
Η συγκεκριμένη μεταπτυχιακή διατριβή αποτελεί μια μελέτη της συνάθροισης αρθρόποδων στο Δάσος του Νέστου με την χρήση μηδενικών μοντέλων. Η μελέτη της συνεμφάνισης των ειδών κατέχει κεντρική θέση στην Οικολογία Βιοκοινοτήτων από την εμφάνιση αυτής της ειδικότητας της επιστήμης της Οικολογίας. Μια βασική προσέγγιση της Οικολογίας Βιοκοινοτήτων εδράζεται στην υπόθεση ότι η σύνθεση των ειδών κάθε βιοκοινότητας διέπεται από ντετερμινιστικούς κανόνες βιοκοινοτικής συνάθροισης (Diamond 1975). Οι κανόνες αυτοί επιβεβαιώνουν την πεποίθηση ότι ο ανταγωνισμός μεταξύ των ειδών είναι υπεύθυνος για τα μορφώματα σχέσεων μεταξύ των ειδών. Η σημασία ή η ισχύς των κανόνων είναι ένα ανοιχτό ζήτημα συζήτησης στην επιστημονική κοινότητα εδώ και τέσσερις δεκαετίες. Τα μηδενικά μοντέλα αποτελούν μοντέλα δημιουργίας μορφωμάτων που βασίζονται στην τυχαιοποίηση οικολογικών δεδομένων παρουσίας/απουσίας ή στην τυχαία δειγματοληψία από γνωστό ή υποθετικό πληθυσμό (Gotteli & Graves, 1996). Η τυχαιοποίηση σχεδιάζεται ώστε να παράγει μόρφωμα που θα αναμενόταν υπό την απουσία ενός συγκεκριμένου οικολογικού μηχανισμού (συνήθως του ανταγωνισμού). Συνολικά κατασκευάστηκαν 13 πίνακες παρουσίας-απουσίας. 6 πίνακες όπου χρησιμοποιήθηκαν τα δεδομένα των καταγραφών με ενδιαίτημα την ώριμη φυτεία λεύκης και 7 πίνακες όπου έγινε σύνθεση των δεδομένων από νεαρή και ώριμη φυτεία λεύκης. Πραγματοποιήθηκε εύρεση των δεικτών c-score, v-ratio, combo, checker με την χρήση του λογισμικού Ecosim. Επίσης πραγματοποιήθηκε εύρεση ζευγών ειδών που 'έχουν την τάση να ανταγωνίζονται ή να συνυπάρχουν με το λογισμικό COOC. Τα αποτελέσματα αιτιολογήθηκαν εξετάζοντας βιολογικές, εποχιακές και οικολογικές παραμέτρους.
Κλεάνθης Πατσίδης ; επιβλέπων καθηγητής Δημήτριος Λέκκας.
Μέλη της εξεταστικής επιτροπής: Δημήτριος Λέκκας, Γεώργιος Κοκκόρης, Θεοδόσης Δημητράκος.
Διάθεση πλήρους κειμένου ; Ενδοαπανεπιστημιακή δημοσίευση.
Διατριβή (μεταπτυχιακή) - Πανεπιστήμιο Αιγαίου, Σάμος, 2016.
Κλειδωμένη η δυνατότητα αντιγραφής (copy) του κειμένου.